รัฐบาลไทย-ข่าวทำเนียบรัฐบาล-กรมศุลกากรเร่งดำเนินการตามนโยบายท่านนายกรัฐมนตรีในการปราบปรามของเถื่อนลักลอบนำเข้าผิดกฎหมาย
วันศุกร์ที่ 10 พฤศจิกายน 2566
10/11/2566
กรมศุลกากรเร่งดําเนินการตามนโยบายท่านนายกรัฐมนตรีในการปราบปรามของเถื่อนลักลอบนําเข้าผิดกฎหมาย
กรมศุลกากรเข้มงวดการป้องกันและปราบปรามการกระทําความผิดที่อยู่ในความรับผิดชอบของกรมศุลกากร โดยในปีงบประมาณ 2567 (1 ตุลาคม 2566 – 9 พฤศจิกายน 2566)
วันนี้ (10 พฤศจิกายน 2566) เวลา 13.30 น. นายพันธ์ทอง ลอยกุลนันท์ ที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมศุลกากร เปิดเผยว่า ตามที่ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีนโยบายให้กรมศุลกากรเข้มงวดในการป้องกันและปราบปรามการกระทําความผิดเกี่ยวกับการลักลอบ หลีกเลี่ยงนําเข้า – ส่งออก สินค้าที่ไม่ได้มาตรฐาน สินค้าละเมิดทรัพย์สินทางปัญญา (IPR) สินค้าที่เป็นภัยต่อสังคม อาทิ อาวุธปืน สิ่งเทียมอาวุธปืน และส่วนประกอบของปืน ยาเสพติด บุหรี่ไฟฟ้า และสินค้าเกษตร ซึ่งส่งผลต่อผู้ประกอบการในภาคเกษตรและอุตสาหกรรม และส่งผลต่อภาพรวมของเศรษฐกิจของประเทศ กรมศุลกากรจึงเพิ่มความเข้มงวดในการป้องกันและปราบปรามการกระทําความผิดที่อยู่ในความรับผิดชอบของกรมศุลกากร โดยในปีงบประมาณ 2567 (1 ตุลาคม 2566 – 9 พฤศจิกายน 2566) มีผลงานดังนี้
1. สินค้าที่ไม่ได้มาตรฐานผลิตภัณฑ์อุตสาหกรรม (มอก.)
กรมศุลกากร ได้ให้ความสําคัญและร่วมมือกับหน่วยงานที่เกี่ยวข้องในการป้องกันและปราบปรามการลักลอบและหลีกเลี่ยงการนําเข้าสินค้าที่ไม่ได้มาตรฐานผ่านทุกช่องทางการขนส่งระหว่างประเทศตามนโยบายของรัฐบาล โดยทําการสกัดกั้นการนําเข้าทางบกตามด่านชายแดน ทางน้ํา และทางอากาศ รวมถึงเข้าตรวจค้นโกดังเก็บสินค้าที่มีสินค้าไม่ได้มาตรฐาน โดยกรมศุลกากรจับกุมสินค้าที่ไม่มีใบรับรองมาตรฐานผลิตภัณฑ์อุตสาหกรรม (มอก.) จํานวนมาก อาทิ เครื่องใช้ไฟฟ้า อะไหล่รถยนต์ เป็นต้น โดยมีการลักลอบนําเข้า 5 ราย จํานวน 20,789 ชิ้น มูลค่า 10.80 ล้านบาท มีการหลีกเลี่ยงนําเข้า 3 ราย จํานวน 11,001 ชิ้น มูลค่า 14.08 ล้านบาท รวมทั้งสิ้น 8 ราย จํานวน 31,790 ชิ้น มูลค่า 24.88 ล้านบาท มีผลการจับกุมที่สําคัญ ดังนี้
- วันที่ 2 พฤศจิกายน 2566 เจ้าหน้าที่กองสืบสวนและปราบปราม และเจ้าหน้าที่สํานักงานศุลกากรกรุงเทพ เข้าตรวจค้นโกดัง ในพื้นที่แขวงลําผักชี เขตหนองจอก กรุงเทพมหานคร พบสินค้าประเภทคอมเพรสเซอร์แอร์รถยนต์ น้ํามันคอมเพรสเซอร์แอร์ แผงคอยล์เย็น และอื่น ๆ มีเมืองกําเนิดต่างประเทศ เบื้องต้นไม่มีเอกสารผ่านพิธีการศุลกากร จํานวน 700 ชิ้น มูลค่าประมาณ 6 ล้านบาท
- วันที่ 7 พฤศจิกายน 2566 เจ้าหน้าที่กองสืบสวนและปราบปราม และเจ้าหน้าที่สํานักงานศุลกากรกรุงเทพ เข้าตรวจค้นโกดัง ในพื้นที่ตําบลบางเพรียง อําเภอบางบ่อ จังหวัดสมุทรปราการ พบสินค้าประเภทเครื่องซักผ้า เตาไฟฟ้า หมวกกันน๊อค และอื่นๆ มีเมืองกําเนิดต่างประเทศ เบื้องต้นไม่มีเอกสารผ่านพิธีการศุลกากร และไม่มีใบรับรองมาตรฐานผลิตภัณฑ์อุตสาหกรรม (มอก.) จํานวน 6,800 ชิ้น มูลค่าประมาณ 2.3 ล้านบาท
ทั้ง 2 กรณี ถือเป็นความผิดตามมาตรา 242, 244 และมาตรา 246 ประกอบมาตรา 166 และมาตรา 167 แห่งพระราชบัญญัติศุลกากร พ.ศ. 2560 และกฎหมายอื่นที่เกี่ยวข้อง
2. สินค้าละเมิดทรัพย์สินทางปัญญา (IPR)
กรมศุลกากรให้ความสําคัญกับการป้องกันและปราบปรามการลักลอบนําเข้าสินค้าที่ละเมิดทรัพย์สินทางปัญญาตามความร่วมมือระหว่างประเทศ เพื่อให้เกิดการยอมรับในระดับสากล รวมถึงสร้างมาตรฐานการปกป้องสังคม เพื่อประโยชน์ทางการค้าของผู้ประกอบการที่สุจริตและประชาชนทั่วไป กรมศุลกากรจับกุมสินค้าละเมิดทรัพย์สินทางปัญญา (IPR) จํานวน 50,154 ชิ้น มูลค่าความเสียหายทางเศรษฐกิจ 43.3 บาท มีผลการจับกุมที่สําคัญ ดังนี้
- เมื่อวันที่ 19 ตุลาคม 2566 เจ้าหน้าที่กองสืบสวนและปราบปราม ร่วมกับสํานักงานศุลกากรภาคที่ 1 เข้าตรวจค้นโกดังแถวพุทธมณฑล สาย 4 อําเภอกระทุ่มแบน จังหวัดสมุทรสาคร พบสินค้าละเมิดทรัพย์สินทางปัญญา (IPR) ประเภทรองเท้า กระเป๋า เสื้อผ้า จํานวน 33 รายการ มูลค่าความเสียหายทางเศรษฐกิจ ประมาณ 15,000,000 บาท การกระทําดังกล่าว ถือเป็นความผิดตามมาตรา 242 มาตรา 244 และมาตรา 246 ประกอบมาตรา 166 และมาตรา 167 แห่งพระราชบัญญัติศุลกากร พ.ศ. 2560 และกฎหมายอื่นที่เกี่ยวข้อง
3. อาวุธปืน สิ่งเทียมอาวุธปืน และส่วนประกอบของปืน
กรมศุลกากรให้ความสําคัญกับการป้องกันและปราบปรามการลักลอบนําเข้าอาวุธปืน สิ่งเทียมอาวุธปืน และส่วนประกอบของปืน เพื่อความปลอดภัยของชีวิตและทรัพย์สินของประชาชน โดยเมื่อวันที่ 2 พฤศจิกายน 2566 เจ้าหน้าที่กรมศุลกากร สํานักงานศุลกากรตรวจสินค้าท่าอากาศยานสุวรรณภูมิ ได้ประสานกรมอุตสาหกรรมทหารและผู้เชี่ยวชาญงานอาวุธยุทธภัณฑ์ จากกรมสรรพาวุธ ตรวจสอบสินค้าเร่งด่วนทางอากาศยานที่ต้องสงสัยว่าอาจเป็นสิ่งเทียมอาวุธปืน พบว่าสินค้าดังกล่าวเป็น ส่วนประกอบของอาวุธและเครื่องอุปกรณ์ของอาวุธที่อาจนําไปใช้ในการรบหรือการสงคราม (อาวุธสงคราม ตระกูล M16) น้ําหนักรวม 41.50 กิโลกรัม มูลค่าประมาณ 200,000 บาท การกระทําดังกล่าว ถือเป็นความผิดตามมาตรา 202 และ 244 แห่งพระราชบัญญัติศุลกากร พ.ศ. 2560 ประกอบ มาตรา 15 แห่งพระราชบัญญัติควบคุมยุทธภัณฑ์ พ.ศ. 2530 และประกาศกระทรวงกลาโหม เรื่อง กําหนดยุทธภัณฑ์ที่ต้องขออนุญาต ตามพระราชบัญญัติควบคุมยุทธภัณฑ์ พ.ศ. 2530 พ.ศ. 2564
4. บุหรี่และบุหรี่ไฟฟ้า
กรมศุลกากรให้ความสําคัญกับการป้องกันและปราบปรามการลักลอบนําเข้าบุหรี่และบุหรี่ไฟฟ้าอย่างเข้มงวด เพื่อรักษากลไกทางการตลาด และเพื่อสุขภาพที่ดีของประชาชน โดยกรมศุลกากรจับกุมผู้กระทําความผิดในการลักลอบ หลีกเลี่ยงนําเข้าบุหรี่ จํานวน 174 ราย มูลค่า 6.8 ล้านบาท และจับกุมผู้กระทําความผิดในการลักลอบ หลีกเลี่ยงนําเข้าบุหรี่ไฟฟ้า จํานวน 32 ราย มูลค่า 4.3 ล้านบาท มีผลการจับกุมที่สําคัญ ดังนี้
- วันที่ 6 พฤศจิกายน 2566 เจ้าหน้าที่ด่านศุลกากรท่าอากาศยานหาดใหญ่ เข้าตรวจสอบพัสดุภัณฑ์ ณ ที่ทําการไปรษณีย์ ภายในอําเภอหาดใหญ่ เนื่องจากสงสัยว่ามีสิ่งของต้องห้ามต้องกํากัดหรือของมิได้ผ่านพิธีการศุลกากรโดยถูกต้องฝากส่งไว้ ผลการตรวจสอบ พบบุหรี่จํานวน 30 หีบห่อ บุหรี่ไฟฟ้าจํานวน 12 หีบห่อ มูลค่ารวมประมาณ 1 ล้านบาท การกระทําดังกล่าว ถือเป็นความผิดตามมาตรา 242 และมาตรา 246 ประกอบมาตรา 166 และมาตรา 167 แห่งพระราชบัญญัติศุลกากร พ.ศ. 2560 และกฎหมายอื่นที่เกี่ยวข้อง
5. น้ําตาลทราย
ตามประกาศของคณะกรรมการกลางว่าด้วยราคาสินค้าและบริการ ฉบับที่ 69 พ.ศ. 2566 เรื่องการควบคุมการส่งออกไปนอกราชอาณาจักรซึ่งน้ําตาลทราย ลงวันที่ 1 พฤศจิกายน 2566 กําหนดให้ผู้ส่งของออก น้ําตาลทรายซึ่งมีปริมาณครั้งละตั้งแต่ 1,000 กิโลกรัมขึ้นไป ต้องได้รับหนังสืออนุญาตจากเลขาธิการคณะกรรมการกลางว่าด้วยราคาสินค้าและบริการตามข้อเสนอของคณะอนุกรรมการที่คณะกรรมการกลางว่าด้วยราคาสินค้าและบริการแต่งตั้ง กรมศุลกากรจึงให้ความสําคัญกับการป้องกันและปราบปรามการลักลอบส่งออกน้ําตาลทรายอย่างเข้มงวด เพื่อให้เป็นไปตามนโยบายของรัฐบาล มีผลการจับกุมที่สําคัญ ดังนี้
- วันที่ 26 ตุลาคม 2566 เจ้าหน้าที่ด่านศุลกากรท่าลี่ ขณะปฏิบัติหน้าที่ตรวจสอบสินค้าขาออกบริเวณด่านพรมแดนบ้านนากระเซ็ง ตําบลอาฮี อําเภอท่าลี่ จังหวัดเลย ได้สังเกตเห็น รถบรรทุกสินค้าที่มีกระบะข้างสูงกว่าปกติ ตรวจสอบพบเป็นน้ําตาลทราย ไม่พบเอกสารผ่านพิธีการศุลกากร จํานวน 178 กระสอบ (4,450 กิโลกรัม) มูลค่าประมาณ 90,469 บาท การกระทําดังกล่าว ถือเป็นความผิดตามมาตรา 242, 244 ประกอบมาตรา 166 และมาตรา 167 แห่งพระราชบัญญัติศุลกากร พ.ศ. 2560 และกฎหมายอื่นที่เกี่ยวข้อง
- วันที่ 6 พฤศจิกายน 2566 เจ้าหน้าที่ด่านศุลกากรมุกดาหาร ได้ทําการตรวจสอบสินค้าขาออกที่มีการสําแดงไว้ร่วมกับตัวแทนออกของบริษัทแห่งหนึ่ง ผลการจากการตรวจสอบพบน้ําตาลทรายจํานวน 3 รายการที่เกินจากการสําแดงในใบขนสินค้า จํานวน 3,000 กิโลกรัม มูลค่าประมาณ 57,750 บาท การกระทําดังกล่าวถือเป็นความผิดตามมาตรา 202 และมาตรา 244 แห่งพระราชบัญญัติศุลกากร พ.ศ. 2560 และกฎหมายอื่นที่เกี่ยวข้อง รวมผู้กระทําความผิดในการลักลอบส่งออกน้ําตาลทราย จํานวน 2 ราย จํานวน 7,450 กิโลกรัม มูลค่า 148,219 บาท
6. สินค้าเกษตร
กรมศุลกากรเพิ่มความเข้มงวดในการตรวจสอบและจับกุมผู้ลักลอบนําสินค้าเกษตรเข้ามาในราชอาณาจักร อาทิ หอมหัวใหญ่ หอมแดง กระเทียม เนื้อโค กระบือ และขาไก่ เพื่อเป็นการรักษากลไกทางการตลาด และสนับสนุนเกษตรกรไทยให้สามารถขายผลผลิตทางการเกษตรได้อย่างต่อเนื่อง มีผลการจับกุมที่สําคัญ ดังนี้
- วันที่ 25 ตุลาคม 2566 เจ้าหน้าที่ศุลกากร สํานักงานศุลกากรภาคที่ 2 ร่วมกับกองกําลังสุรศักดิ์มนตรี สํานักการข่าว กอ.รมน. และฝ่ายปกครอง จังหวัดมุกดาหาร ได้ร่วมกันจับกุมการลักลอบขนสินค้ากระเทียมสดมิได้ผ่านพิธีการศุลกากร โดยใช้เรือยนต์ขนาดใหญ่ในการขนย้ายจากประเทศเพื่อนบ้านโดยใช้เส้นทางช่องทางธรรมชาติ (แม่น้ําโขง) มาขนถ่ายขึ้นบริเวณ ตําบลบางทรายใหญ่ จังหวัดมุกดาหาร ผลการตรวจค้นพบกระเทียมสดไม่แกะกลีบ จํานวน 325 กระสอบ น้ําหนักกระสอบละ 20 กิโลกรัม น้ําหนักรวม 6,500 กิโลกรัม มูลค่า 222,144 บาท การกระทําดังกล่าว ถือเป็นความผิดตามมาตรา 242, 244, 246 และมาตรา 247 ประกอบมาตรา 166 และ 167 แห่งพระราชบัญญัติศุลกากร พ.ศ. 2560 รวมถึงกฎหมายอื่นที่เกี่ยวข้อง
- วันที่ 8 พฤศจิกายน 2566 เจ้าหน้าที่ด่านศุลกากรเชียงของได้ตรวจสอบสินค้าตู้ตามใบขนสินค้าขาเข้า สําแดงสินค้าเป็นผักสด เนื่องจากสงสัยว่าของที่สําแดงกับสินค้าภายในตู้คอนเทนเนอร์อาจไม่ตรงกัน ผลการตรวจสอบ พบเนื้อหมูสดและแปรรูป ข้าวสาร อาหารแห้ง เครื่องปรุงรส สุรา บุหรี่ ไพ่ โต๊ะสําหรับการพนันพร้อมอุปกรณ์ และอื่น ๆ มูลค่าประมาณ 1,500,000 บาท การกระทําดังกล่าว ถือเป็นความผิดตามมาตรา 243 มาตรา 244 ประกอบมาตรา 202 แห่งพระราชบัญญัติศุลกากร พ.ศ. 2560 รวมถึงกฎหมายอื่นที่เกี่ยวข้อง
สําหรับสถิติในปีงบประมาณ 2567 กรมศุลกากรจับกุมผู้กระทําความผิดในการลักลอบนําเข้า - ส่งออกสินค้าเกษตร จํานวน 5 ราย จํานวน 31,620 กิโลกรัม มูลค่า 406,544 บาท
7. ยาเสพติด
กรมศุลกากรได้เพิ่มความเข้มงวดในการเฝ้าระวังการลักลอบนํายาเสพติดเข้ามา – ส่งออกไปนอกราชอาณาจักร เพื่อแก้ไขปัญหายาเสพติดอย่างเร่งด่วนและต่อเนื่อง ล่าสุด เจ้าหน้าที่กรมศุลกากรและชุดปฏิบัติการ AITF (AIRPORT INTERDICTION TASK FORCE) ได้เพิ่มความเข้มงวดในการเฝ้าระวังการลักลอบนํายาเสพติดซุกซ่อนมาในพัสดุไปรษณีย์ ทั้งการนําเข้า – ส่งออกไปนอกราชอาณาจักร โดยร่วมกันวิเคราะห์ความเสี่ยงในการลักลอบส่งของต้องห้ามต้องกํากัดออกนอกราชอาณาจักร ณ ศูนย์ไปรษณีย์สุวรรณภูมิ
- วันที่ 7 พฤศจิกายน 2566 พบพัสดุด่วนพิเศษระหว่างประเทศมีความเสี่ยงสูง สําแดงชนิดสินค้า เป็น Notebook 3, Paper 1, Pen จํานวน 1 หีบห่อ ปลายทางประเทศออสเตรเลีย จึงทําการเปิดตรวจกล่องพัสดุ พบหนังสือมีลักษณะที่ผิดปกติ ตรวจสอบผลปรากฏว่า มียาเสพติดให้โทษประเภทที่ 1 เฮโรอีน (Heroine) ซุกซ่อนอยู่ในปกหน้าและปกหลังของหนังสือ น้ําหนักรวมสิ่งห่อหุ้ม 1,250 กรัม รวมมูลค่า 3,750,000 บาท
- วันที่ 8 พฤศจิกายน 2566 พบพัสดุด่วนพิเศษระหว่างประเทศมีความเสี่ยงสูง สําแดงชนิดสินค้าเป็น Book จํานวน 1 หีบห่อ ปลายทางประเทศออสเตรเลีย จึงทําการเปิดตรวจกล่องพัสดุ พบหนังสือมีลักษณะที่ผิดปกติ ตรวจสอบผลปรากฏว่า มียาเสพติดให้โทษประเภทที่ 1 เฮโรอีน (Heroine) ซุกซ่อนอยู่ในปกหน้าและปกหลังของหนังสือ น้ําหนักรวมสิ่งห่อหุ้ม 365 กรัม รวมมูลค่า 1,095,000 บาท
การกระทําดังกล่าว ถือเป็นความผิดตามมาตรา 242 มาตรา 244 ประกอบมาตรา 252 มาตรา 166 และมาตรา 167 แห่งพระราชบัญญัติศุลกากร พ.ศ. 2560 และประมวลกฎหมายยาเสพติด สําหรับสถิติการจับกุมยาเสพติด ปีงบประมาณ 2567 มีทั้งหมด 18 ราย มูลค่ารวม 66,474,000 บาท ทั้งนี้สําหรับกรณีลักลอบส่งออก จํานวน 15 รายมีมูลค่า 50,424,000 บาท หากส่งออกไปถึงประเทศปลายทางจะมีมูลค่า 151,272,000 บาท
8. สินค้าที่ไม่ได้ผ่านพิธีการศุลกากร
กรมศุลกากรให้ความสําคัญกับการป้องกันและปราบปรามการลักลอบนําเข้าสินค้า โดยไม่มีหลักฐานผ่านพิธีการศุลกากรอย่างถูกต้อง
- วันที่ 9 พฤศจิกายน 2566 เจ้าหน้าที่กองสืบสวนและปราบปราม เข้าตรวจค้นอาคารพาณิชย์ในพื้นที่หนองแขม กรุงเทพมหานคร พบสินค้าประเภทจักรยานไฟฟ้า มีเมืองกําเนิดต่างประเทศ เบื้องต้นไม่มีเอกสารผ่านพิธีการศุลกากร จํานวน 442 คัน มูลค่าประมาณ 1.5 ล้านบาท แบตเตอรี่ จํานวน 103 ชิ้น มูลค่าประมาณ 360,500 บาท และในวันเดียวกันนี้ เจ้าหน้าที่กองสืบสวนและปราบปราม และเจ้าหน้าที่สํานักงานศุลกากรกรุงเทพ เข้าตรวจค้นโกดัง ในพื้นที่แขวงหนองแขม เขตหนองแขม กรุงเทพมหานคร พบสินค้าประเภทเลื่อยโซ่ยนต์ จํานวน 200 เครื่อง มีเมืองกําเนิดต่างประเทศ เบื้องต้นไม่มีเอกสารผ่านพิธีการศุลกากร มูลค่าประมาณ 400,000 บาท การกระทําดังกล่าว ถือเป็นความผิดตามมาตรา 246 ประกอบมาตรา 166 และมาตรา 167 แห่งพระราชบัญญัติศุลกากร พ.ศ. 2560
โฆษกกรมศุลกากร กล่าวต่ออีกว่า สรุปยอดรวมที่มีการจับกุมสินค้าที่ลักลอบนําเข้าผิดกฎหมาย ในช่วงปีงบประมาณ 2567 (1 ตุลาคม 2566 – 9 พฤศจิกายน 2566) รวมทั้งสิ้นกว่า 140 ล้านบาท โดยกรมศุลกากรยังคงมุ่งมั่นในการดําเนินการตามแนวนโยบายของนายกรัฐมนตรีเพื่อความปลอดภัยในชีวิตและทรัพย์สินของประชาชนและความมั่นคงของประเทศชาติต่อไป